Slavoljub Slava Bogojević

**Slavoljub Slava Bogojević** (Niš, 31. mart 1922 – Beograd, 15. decembar 1978) je srpski slikar čije je delo nedovoljno istraženo i proučeno.

## Biografija

Završio je Akademiju likovnih umetnosti u Beogradu, 1951. godine, kod prof. Nedeljka Gvozdenovića i specijalizaciju kod prof. Zore Petrović. Vrlo nemirnog duha: bio je pilot i padobranac, pesnik, radio u slikarskoj radionici Narodnog pozorišta u Beogradu kod Jovana Bijelića, slikao freske i zidne kompozicije, ali i na kutijama od šibica. Boravio na Korčuli, u Parizu, živeo u Atini. Izlagao je sa grupom "Jedanaestorica" (Vozarević, Bata Mihailović, Omčikus, Bokšan...), u Parizu sa Bifeom i Difijem, bio član "Lade". Imao niz samostalnih izložbi u Jugoslaviji, Veneciji, Amsterdamu, Rimu, Atini.

Njegovo stilsko opredeljenje je raznoliko. Okušao se u različitim temama - od urbanih pejzaža, portereta i cveća, preko mrtvih priroda, do mitoloških scena. Kretao se od simbolističke asocijativne vizije, bliske domenu lirske apstrakcije, do nadrealizma i enformela i geometrijski stilizovanih oblika.

Sahranjen je u Aleji zaslužnih građana na Novom groblju.

## Samostalne izložbe

* 1952. Beograd, Galerija ULUS-a; 
* 1955. Beograd, Galerija, Uzun Mirkova 1; Novi Sad, Tribina mladih; Zagreb, Galerija ULUH, LIKUM-ov salon; 
* 1956. Pariz, Galerie Cours d,Ingres; 
* 1957. Beograd, Galerija Grafičkog kolektiva; Beograd, Dom kulture zapadni Vračar (Slobodan i Slavoljub Bogojević); 
* 1958, Beograd, Atelje 212, grafit i bronza; 
* 1959. Beograd, Galerija Muzeja primenjenih umetnosti; Beograd, Radnički univerziet – izložbena galerija; Skoplje, Radnički univerzitet; 1961. Beograd, Galerija Grafičkog kolektiva, akvarel, skulptura; 
* 1962. Beograd, Galerija Grafičkog kolektiva, 
* 1964. Niš, Izložbeni paviljon Tvrđava, 
* 1965. Beograd, Salon moderne galerije; Beograd, Salon Muzeja savremene umetnosti; 
* 1966. Štip, Radnički univerzitet, 
* 1969. Novi Sad, Mali likovni salon, crteži; 
* 1971. Beograd, Galerija Grafičkog kolektiva, „Vaša okna“; Sombor, Umetnička galerija kulturno-propagandnog centra; Beograd, Umetnička galerija KPC; Štip, Radnički univerzitet „Vančo Prče“; Rijeka, Galerija Doma JNA, Venecija, Centro d,Arte S. Vidal; Venecija, Centro d, Arte San Angelo; Beograd, Galerija Grafičkog kolektiva, „Moj akvarijum“.
* 1975. Amsterdam, Izložbena sala turističke organizacije; Herceg Novi, Galerija „Josip Bepo Benković“; Rim, Galerija Numero Di Fiona Vigo; 
* 1976. Atina, Kulturni centar Antinon; Rim, Numero Di Fiona Vigo; 
* 1983. Zemun, Scena Narodnog pozorišta; 
* 1986, Obrenovac, Dom kulture i sportova; 1988, Beograd, Kalerija Kulturnog centra, „Nepoznati Slava“.

## Zbirka pesama

* "Od - do", Bagdala, Kruševac, 1969.

## Nagrade

* I nagrada za plakat, Beograd (1947. i 1949.); 
* Zlatna plaketa ULUS-a (1960); 
* Otkupna nagrada Turističkog saveza Beograda na izložbi „ULUS 66“, Beograd (1966);
* Otkupna nagrada „Cvetna Skadarlija“, Beograd (1968).

## Literatura

* Miodrag B. Protić: Izložba slika Slavoljuba Blagojevića, Književne novine, Beograd, 16. 2. 1952,
* Mića Popović: Izložba slika Slavoljuba Bogojevića, Nin, Beograd, 17. 2. 1952,
* Predrag Palavestra: Predgovor katalogu samostalne izložbe, Galerija Uzun Mirkova 1, beograd, 1955,
* Zdravko Vučinić: Slavoljub Slava Bogojević, Prodajna galerija Beograd, 2008,

## Povezano
* „Kralj linije - Slava Bogojević“ (TV)

## Vanjske veze

* Galerija likovne umetnosti Poklon zbirka Rajka Mamuzića, Novi Sad